…mis kõik kenasti linnukesed kirja said, aga esimene asi bussi pealt tulles oli Pärnu uue gootipoe ülevaatamine.  Sest ma pidin end ükspäev haigeks naerma, kui üks teretuttav jalutas Krooksu juures vastu satanistliku. jalgpalli. särgiga, omg, ja peale hea tuju sain ka asjaliku teejuhatuse stiilis: vaata, siin on bussijaam jne.  Marsruut saabuva bussi  pealt on tõesti üsna sirgjooneline.  Aga sealt tegin üsna kähku vehkat. Sest T-särke lapates sattusin ühe suure ja kurja isendi peale, millel oli suur kiri EMO KILLER ja mina-pisike avastasin, et mu riietus koosneb põhiliselt skinny jeansidest ja triibulisest, jep, triibulisest T-särgist, pluss narmendavad tennised ja sorakad juuksed, nii et puudu jäi veel märkidega kaetud kotike ja ja… ninarõngas või maitiagi.  no kurat, võta veel bussisõiduks esimesed ettejuhtuvad mugavamad hilbud.  Õnneks  oli särgile vist hiljuti süüa antud, nii et ta oli ilusti vait ja paigal oma riidepuu peal.